Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 370

11. évfolyam Évi óraszám: 18 Belépő tevékenységformák Audiovizuális szövegek és műalkotások elemzése: filmklub, filmmúzeum, vetítéssorozatok és rendezvények látogatása, a mozgóképkultúra fejlődésével, valamint aktuális eseményeivel kapcsolatos dokumentumok gyűjtése és feldolgozása, egyes audiovizuális eszközök használatának elsajátítása, kreatív gyakorlatok, a rendelkezésre álló technikai lehetőségektől függően. Témakörök Tartalmak A technikai kép A film születésének kulturális és társadalmi körülményei. A technológia kialakulása: fotografikus képalkotás, mozgásábrázolás, képek távközlése. A mozgókép észlelése és a moziélmény hatásmechanizmusai. A film nyelve Testbeszéd, képnyelv, filmidő. A montázs. A téridőszervezés sajátos eljárásai. A filmelbeszélés alapfogalmai (cselekmény, történet, feszültség stb.). A megértés folyamata, szintjei és összetevői. Alkotó befogadás. A mozgóképek A mozgókép hordozói (film, elektronikus, digitális információhordozók), a mozgókép közvetítő rendszerei (pl. mozi, televízió, internet), funkciók (pl. hírközlés, oktatás, reklám, szórakoztatás, műalkotás), valamint a hitelesség igénye szerint (dokumentum, fikció). Műfajok és műsortípusok. A mozgóképkultúra fejlődése A technológia fejlődése a laterna magicától az internetig. A mozgóképnyelv társadalmi használatának differenciálódása a mozi és a televízió korszakában, valamint a hálózati kommunikációban. A mozgóképkultúra intézményei. A mozgókép kulturális hatása és a mindennapi életre gyakorolt befolyása. A modern tömegkultúra kialakulása és problematikája. Művelődés, művészet, szórakozás. Tudatipar és „élménytársadalom”. A kultúra autonómiája és sokfélesége a techno-telemédiumok korában. Szemelvények a film történetéből Klasszikus némafilm, burleszk, filmavantgárd, Hollywood születése, neorealizmus, újhullám stb. A magyar filmművészet útja. Irányzatok a kortárs filmművészetben. 2000/95/II. szám A továbbhaladás feltételei A tanulók legyenek képesek a mozgóképkultúra fejlődésének egyes mozzanatait elhelyezni a huszadik századi művelődéstörténet összefüggéseiben. Ismerjék az audiovizuális tömegkultúra, illetve a fogyasztói kultúra jellegzetességeit, a megítélésükkel kapcsolatos problémákat. A megismert művekről, műsorokról vagy műfajokról alkotott véleményüket szóban és írásban szabatosan tudják kifejezni. Ismerjék fel a filmnyelv egyes kifejező eszközeit, és az audiovizuális szövegek értelmezésénél alkalmazzák helyesen ezekkel kapcsolatos ismereteiket.

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes